open-index/open-wikipedia-markdown huggingface dataset:
Gran Concepción

miniatura|O mapa da conurbación coas comunas.
O **Gran Concepción** (antes chamábase en castelán *Intercomuna Concepción-Talcahuano*), é a segunda aglomeración urbana máis poboada en Chile e atópase na zona centro sur do mesmo país, composta polas súas 10 comunas: Concepción, Coronel, Chiguayante, Hualpén, Hualqui, Lota, Penco, San Pedro de la Paz, Talcahuano e Tomé,. todas elas situadas na provincia de Concepción, Rexión de Biobío, sendo en ocasións ademais considerada a comuna de Santa Juana.

O concepto, cuxo nome debese á cidade de Concepción, a capital provincial e sede do Goberno Rexional do Biobío arredor da que se sitúan o resto das comunas, é utilizado polos organismos gobernamentais, os medios de comunicación e a poboación en xeral, estando regulado polo Plano Regulador Metropolitano (PRMC) cuxa última versión foi do ano 2002.

Concretamente encóntrase orientada en torno á baía de Concepción, a desembocadura do río Biobío e as proximidades. Segundo o último censo, realizado no ano 2002, a poboación da cidade alcanzou os 871.258 habitantes, e segundo os resultados preliminares do censo realizado en 2012, a cifra incrementou ata 945.650 habitantes. localizados sobre unha extensión de 221,15&nbsp;km². Na actualidade, o Gran Concepción alberga ao 5,7% da poboación chilena.

Conta cos portos de Coronel, Lirquén, Talcahuano e San Vicente, o Aeroporto Internacional Carriel Sur e catro accesos ata a ruta 5 Panamericana. O núcleo desta cidade é a comuna de Concepción, denominase usualmente «Concepción Centro».

## Notas 
## Véxase tamén 
### Ligazóns externas 
* Gran Concepción por Nicolás Tugas  .
* Infome del INE, *Chile: Ciudades, Pueblos, Aldeas y Caseríos*. 2005 (PDF & ZIP) .
Moshchena

**Moshchena** é unha vila de Ucraína, Oblast de Volyn. Cunha área urbana duns 581 habitant. Como poboación existe desde o século XVI.
Antonio Pereiro Liñares

**Antonio Pereiro Liñares**, nado en Tordoia o 8 de abril de 1950 e finado o 4 de febreiro de 2019, foi un político galego do PPdeG.

## Traxectoria
Estudou bacharelato no Instituto Masculino da Coruña. En 1968 ingresou por oposición como auxiliar administrativo do concello de Tordoia e en 1982 pasou a administrativo. Nas eleccións municipais de 1995 foi cabeza de lista por unha candidatura independente, obtendo cinco concelleiros. Nas municipais de 1999 encabezou a candidatura do PPdeG e foi elixido alcalde con maioría absoluta. Continuou como alcalde nas sucesivas eleccións, sempre con maioría absoluta.

## Notas 
## Véxase tamén
### Outros artigos
*Eleccións municipais en Tordoia

### Ligazóns externas
*Ficha en galegos.info
*Entrevista en *La Voz de Galicia*
Número de osculación

En xeometría, o **número de osculación** é o máximo número de esferas de radio unidade que poden tocar simultaneamente a unha esfera unitaria nun espazo euclidiano de n dimensións.

## Números de osculación coñecidos 
miniatura|O número de osculación en dimensión 1 é 2.
miniatura|O número de osculación en dimensión 2 é 6.
*En *dimensión 1*, o número de osculación é, obviamente, 2.
*En *dimensión 2*, é fácil de ver e de probar que o número de osculación é 6.
*En *dimensión 3* a resposta xa non é sinxela. Podemos dispoñer facilmente 12 esferas de xeito que cada unha estea en contacto coa central, mais fica moito espazo libre entre unhas e outras, de modo que non é obvio que non haxa sitio para unha esfera número 13. Este foi un tema de controversia entre os matemáticos Isaac Newton e David Gregory. Newton calculaba que o límite era 12 e Gregory que era 13. A cuestión non se resolveu até 1874, e Newton tiña razón.
*En *dimensión 4*, durante un tempo ignorouse se a solución era 24 ou 25. En 2003, Oleg Musin probou que a solución correcta era 24.
*En *dimensión n*, con *n* > 4, ignórase a resposta excepto para  *n* = 8 (240), e *n* = 24 (196560).

## Algúns límites coñecidos 
A seguinte táboa amosa algúns dos límites coñecidos dos números de osculación en varias dimensións. As dimensións nas que se coñece o número de osculación están listadas en negro.

## Notas
Sjón

**Sigurjón Birgir Sigurðsson**, máis coñecido como **Sjón**, nado en Reiquiavik o 27 de agosto de 1962, é un escritor e artista islandés.

## Traxectoria 
É un dos autores máis coñecidos da literatura islandesa contemporánea. Comezou a súa carreira literaria co libro de poesía *Sýnir* (*Visións*). Até 2011 levaba publicados 11 libros de poemas e 7 novelas. As súas novelas *Augu þín sáu mig* e *Með titrandi tár* recibiron o premio cultural do diario islandés DV, e *Argóarflísin*, á súa vez, o premio á novela do ano da Asociación de Libreiros. *Skugga-Baldur* obtivo o premio de Literatura do Consello Nórdico en 2005 e está traducida ao galego por Elías Portela e publicada por Rinoceronte Editora.

Tamén traballou nos ámbitos da música, o cinema ou a ópera.

É ben coñecido por ser o compositor dalgunhas letras para a cantante Björk, entre elas o tema "Oceania", así como por ser coautor da banda sonora do filme *Dancer in the Dark*, do dinamarqués Lars von Trier.

O 10 de abril de 2017 deu un recital poético en idioma islandés na Coruña xunto a Elías Portela (que leu pomas seus en islandés e en galego), encadrado no ciclo Poetas Di(n)versos e presentado como é habitual pola poetisa Yolanda Castaño.

## Obras 
### Narrativa traducida
* *Skugga-baldur* (2009, Rinoceronte Editora, traducido para o galego por Elías Portela).
* *O rapaz que nunca existiu* (2017, Rinoceronte Editora, traducido para o galego por Elías Portela).

## Notas
## Véxase tamén 
### Ligazóns externas 
* SJONORAMA - The official information site
Pierre Bourdieu

**Pierre Bourdieu** nado en Denguin (na rexión de Aquitania) o 1 de agosto de 1930 e finado en París o 23 de xaneiro de 2002, foi un sociólogo francés, referencia intelectual da esquerda política europea.

## Traxectoria 
Estudou Filosofía en París e exerceu a docencia en Moullins, Alxeria, París e Lille. Realizou estudos sobre o estudantado, a fotografía, a pedagoxía e a comunicación.

Foi profesor da *Ecole Normale Superieure* e foi director da Escola Práctica de Altos Estudos e catedrático de socioloxía do *College de France* e da Escola Superior de Ciencias Sociais. Foi director da revista *Actes de la Recherche en Sciencies Sociales*. Tivo varios doutorados *honoris causa*.

Continuou con investigacións e estudos sobre a violencia simbólica, a reprodución da clase dominante, a socioloxía da cultura e os estilos de vida.

## Pensamento 
Bourdieu foi un crítico da globalización, o neoliberalismo, as novas formas de explotación capitalista e a xenofobia. Denunciou o tratamento da política por parte dos medios de difusión de masas que consideraba superficial e sometido á necesidade de divertir antes que de concienciar. Combateu a tendencia neoliberal a flexibilizar os mercados de traballo facendo retroceder conquistas sociais co fin de outorgar confianza aos investidores. Tentou desmantelar as xustificacións teóricas dos privilexiados. Condenou a debilidade dos Estados fronte aos ataques especulativos dos poderes financeiros.

A Bourdieu débenselle conceptos en socioloxía como *habitus* e *campo* en tanto que elementos obxectivos de socialización interiorizados e o contido novo doutros como capital e poder que abranguen conceptos como prestixio, pundonor e recoñecemento social. Segundo Bourdieu, todos buscan un interese particular pero isto non é un proceso racional senón en gran medida inconsciente.
Chonchi

**Chonchi** é unha comuna chilena da X Rexión dos Lagos, localizada na Illa Grande de Chiloé. A súa capital é o pobo homónimo, fundado como San Carlos de Chonchi o 3 de agosto de 1767. No censo do ano 2002 a comuna tiña 12.572 habitantes, dos cales un 36,5% habitaba o sector urbano.

A comuna limita polo norte con Castro e polo sur con Queilen e Quellón. A única illa menor que posúe é o illote de Linlinao. Dentro da comuna está Cucao, que é o único poboado na costa occidental da Illa Grande e a entrada ao Parque Nacional Chiloé. Entre Cucao e Chonchi, está o lago dobre Huillinco-Cucao e xunto a el, o pobo lacustre de Huillinco.

O pobo de Chonchi é chamado *Cidade dos Tres Pisos*, pois está construído sobre tres socalcos naturais. A súa igrexa de madeira é unha das 16 do Arquipélago que foron declaradas Patrimonio da Humanidade. Dentro da comuna, a outra igrexa que posúe esta categoría é a de Vilupulli, coñecida pola súa esvelta torre. Tamén hai grandes casas de madeira construídas a principios do século XX durante o auxe da explotación do ciprés das Guaitecas. O fortín Tauco é unha batería en ruínas que defendía a entrada a Castro durante a Colonia, pero nunca chegou a usarse.

miniatura|esquerda|150px|Roscas chonchinas.
Dúas receitas típicas da cociña chonchina son o licor de ouro, feito de leite, azafrán e ovo, e as roscas chonchinas, que logo de ferver unha masa, fanse no forno.
Tomé de Villanueva

[miniatura|Retrato feito no ano [1791]]
**Tomé de Villanueva**, nado en Fuenllana (actual Cidade Real), en 1488 e finado en Valencia o 9 de setembro de 1555, foi un relixioso católico español.

## Traxectoria 
Da súa mocidade cóntanse excentricidades como quedar en varias ocasións espido por terlle entregado todo aos pobres. Fixo estudos de Artes e Teoloxía na Universidade de Alcalá de Henares e ingresou na orde dos agostiños en 1516. En 1518 foi ordenado sacerdote. Dedicou a súa vida á atención, coidado e promoción dos marxinados, doentes e orfos. Carlos V ofreceulle o arcebispado de Granada que el rexeitou. Por obediencia ao superior da súa congregación aceptou o arcebispado de Valencia, dende onde organizou un plan de asistencia e auxilio social. Faleceu dunha anxina de peito aos sesenta e seis anos.

## Inimigo da festa dos touros 
Predicou contra a festa dos touros que consideraba un espectáculo *duro e cruelísimo*, e denunciaba en nome de Xesucristo aos que consentían ou non prohibían as corridas. Consideraba a estas un pecado mortal e cualificaba de homicidas aos que apoiaban expresa ou tacitamente a festa

## Significación 
Foi canonizado por Alexandre VII en 1658. É patrón da Universidade de Cidade Real, da Universidade Villanova en Pensilvania. No calendario do catolicismo a súa festa celébrase o 10 de outubro. Francisco de Quevedo escribiu unha biografía súa: *Epítome a la historia de la vida ejemplar y gloriosa muerte del bienaventurado frai Tomás de Villanueva*

## Obras 
* *De la lección, meditación, oración y contemplación*
* *Comentario al Cantar de los Cantares*
* *Sermón del Amor de Dios*
Talavera Fútbol Sala

O **Talavera Fútbol Sala**, coñecido por motivos de patrocinio como **OID Talavera**, é un equipo de fútbol sala da localidade de Talavera de la Reina, Toledo (Castela-A Mancha). Dende a tempada 2010-11 compite na División de Honra da Liga Nacional de Fútbol Sala.

O club foi fundado en 1990 e herdou a estrutura do Castilla-La Mancha Fútbol Sala (campión de Liga en 1992 e 1997) cando desapareceu no ano 2000. O novo club estivo dirixido dende aquela por un grupo de empresarios locais.

## Historia 
O Talavera Fútbol Sala foi fundado en 1990 e comezou a xogar en Primeira Nacional "B", daquela terceira categoría do fútbol sala español. O equipo logrou o seu ascenso a Primeira Nacional "A" na tempada 1991-92, categoría na que permaneceu ata 1999. En 1995 produciuse a chegada do Castilla-La Mancha Fútbol Sala de Toledo a Talavera de la Reina, e dende esa tempada o Talavera FS se converteu no seu filial.

Cando o Castilla-La Mancha FS desapareceu no 2000, o Talavera Fútbol Sala independizouse. O equipo partiu dende Primeira Nacional "B" xestionado por un grupo de empresarios de Talavera, na tempada 2001-02 ascendeu a Primeira "A", e dous anos despois certificou o seu ascenso á División de Prata, cun proxecto que buscaba devolver á cidade á máxima categoría do fútbol sala. Logo de sete tempadas, na tempada 2009-10, o equipo finalizou na primeira posición do Grupo I e conseguiu ascender a División de Honra tras vencer ao Fisiomedia Manacor.

Na súa primeira tempada na División de Honra o máximo accionista do club, Benjamín Ramos, prescindiu do modelo empresarial empregado ata aquela, logo de que marcharan os catro membros da Xunta Xestora do club por desavinzas coa xestión. A Organización Impulsora del Discapacitado (OID) converteuse no patrocinador no ano 2010.

## Notas 
## Véxase tamén 
### Ligazóns externas 
* Sitio web oficial do Talavera Fútbol Sala
* Sitio web non oficial con información sobre o Talavera FS
Agrupación Deportiva Sala 10

O **Sala 10 Zaragoza** é un equipo de fútbol sala español da cidade de Zaragoza (Aragón), que actualmente xoga na División de Honra da Liga Nacional de Fútbol Sala. Foi fundado en 1987 e se converteu no principal equipo de Zaragoza trala desaparición do Sego Zaragoza, máis coñecido como *Pinturas Lepanto*. O seu debut na División de Honra produciuse na tempada 1999-2000.

## Historia 
A Agrupación Deportiva Sala 10 fundouse en 1987 como club afeccionado de Zaragoza, e nos seus primeiros anos permaneceu en campionatos rexionais de Aragón. O equipo non ingresou nos campionatos da Liga Nacional de Fútbol Sala ata 1992, cando se inscribiu en Primeira Nacional "B".

Coa desaparición do Pinturas Lepanto, principal club de fútbol sala da cidade, o Sala 10 se converteu no primeiro equipo de Zaragoza. Aínda que en 1995 o equipo conseguiu o ascenso no terreo de xogo, o Sala 10 tivo que renunciar á División de Prata por falta de financiamento. Un ano despois, os aragoneses finalizaron campións e ascenderon á segunda categoría, con patrocinadores e un novo modelo de xestión.

O Sala 10 permaneceu na División de Prata tres anos ata que, na tempada 1998-99, como *Foticos Zaragoza*, ascendeu á División de Honra por primeira vez na súa historia. Na máxima categoría permaneceu dúas tempadas, ata que na tempada 2000-01 descendeu ao perder na fase de permanencia ante o FC Barcelona. O seu paso na segunda categoría durou un ano, xa que na tempada 2001-02 volveu ascender.

A súa seguinte etapa na División de Honra estivo patrocinada pola aseguradora DKV Seguros, polo que o club pasou a denominarse *DKV Seguros Zaragoza*. Nas primeiras tres tempadas, o Sala 10 finalizou nas oito primeiras posicións que dan dereito a xogar os *playoffs* polo título. Porén, as súas actuacións empeoraron nas seguintes campañas e na 2007-08 o equipo aragonés descendeu novamente á División de Prata. De novo, os zaragozanos volveron á máxima competición un ano despois.

## Equipo 2010-11 
* **Adestrador**: 20px|España Santi Herrero

## Véxase tamén 
### Ligazóns externas 
* Sitio web oficial da AD Sala 10 Zaragoza
Héctor Arzubialde

**Héctor Carlos Arzubialde Mugnaini**, nado en Córdoba o 22 de agosto de 1964, é un exfutbolista arxentino. Xogaba de defensa central.

## Traxectoria 
Na tempada 1987–88 fichou polo Deportivo da Coruña onde xogou unha campaña, debutando o 30 de agosto de 1987 na primeira xornada do campionato contra o FC Barcelona B en Riazor, con vitoria local (1–0). No seu ano na Coruña estivo baixo as ordes de Eusebio Ríos, Luis Rodríguez Vaz e Arsenio Iglesias, participando en 22 partidos.

## Véxase tamén 
### Ligazóns externas 
* Datos do xogador en bdfutbol.com
Juan Orol

**Juan Rogelio García García**, coñecido como **Juan Orol**, nado en Santiso (Lalín) o 30 de xullo de 1893 e finado en Cidade de México o 26 de maio de 1988, foi un actor e director cinematográfico galego-mexicano. Foi coñecido como o "rei do cinema negro mexicano" o cine de gángsters, e un dos principais promotores do chamado cine de rumberas.

## Traxectoria 
Emigrou a Venezuela, Estados Unidos, Cuba e México. En Cuba foi piloto de coches de carreiras, xogador de béisbol e boxeador. Con vinte anos volveu a México, onde se fixo toureiro e se deu a coñecer co nome de Esparterito. Alterou esta profesión coa de policía secreto ata 1928, cando se dedicou ao cine.

Comezou a traballar como director artístico nunha empresa radiofónica e colaborou como actor secundario nalgunhas películas. Fundou a produtora Aspa Films e desenvolveu unha dilatada carreira cinematográfica entre México e Cuba como actor, produtor e director. A súa última aparición no cine foi como actor na comedia *Ni modo... así somos*, realizada en 1980.

## Filmografía 
* *¿Mujeres sin alma: venganza suprema?* (1934)
* *Madre querida* (1935).
* *Honraras a tus padres* (1936).
* *Siboney* (1938).
* *Pasiones tormentosas* (!945)
* *Embrujo antillano* (1945).
* *Una mujer de oriente* (1946).
* *Tania, la bella salvaje* (1947).
* *El reino de los gángsters* (1947).
* *Gángsters contra charros* (1947).
* *La mesera coja del café del puerto* (1947)
* *Amor salvaje* (1949)
* *Cabaret Shanghái* (1949).
* *La diosa de Tahití* (1952)
* *Sandra, la mujer de fuego* (1953).
* *El sindicato del crimen* (1954).
* *Bajo la influencia del miedo* (1956)
* *Zonga, el ángel diabólico* (1956)
* *Tahimi, la hija del pescador* (1961)
* *El fantástico mundo de los hippies* (1968)
* *Historia de un gángster* (1968)

## Notas 
## Véxase tamén 
### Bibliografía 
* Vega, Eduardo de la: *Un galego no cine mexicano: Juan Orol (1893-1988)*. CGAI, 2002.

### Ligazóns externas 
* Ficha en galegos.info
* Ficha de Juan Orol na IMDb
* Juan Orol en Cine Mexicano páxina do ITESM
* Juan Orol y el Cine Cubano
* Juan Orol, de Lalín ao cine mexicano de "serie B" en *Vieiros*
* JUAN OROL (2009)
* Lupe en tránsito. Destino D. Juan Orol
Lugar xeométrico

Un **lugar xeométrico** é un conxunto de puntos que cumpren determinadas propiedades xeométricas.

## No plano 
* A mediatriz é o lugar xeométrico dos puntos que equidistan a dos puntos fixos A e B (os dous extremos dun segmento de recta, por exemplo). É unha recta.
* A bisectriz é o lugar xeométrico dos puntos que equidistan ás dúas rectas que forman un ángulo, que o divide pola metade e pasa polo vértice (punto onde se cortan ditas rectas).
* A paralela media é o lugar xeométrico dos puntos que equidistan a dúas rectas paralelas, sendo un caso de bisectriz dun ángulo nulo.
* O arco capaz é o lugar xeométrico dos puntos cos que, desde un segmento AB, se forma o mesmo ángulo, no arco capaz.

:'''Seccións cónicas:
* A circunferencia é o lugar xeométrico dos puntos que equidistan dun punto determinado, o centro, sendo a distancia o valor do raio.
* A elipse é o lugar xeométrico dos puntos tales que a suma da súa distancia a dous puntos fixos, os focos, é unha constante, equivalente á lonxitude do semieixe maior da elipse.
* A parábola é o lugar xeométrico dos puntos cunha distancia a un foco equivalente á súa distancia a unha recta chamada directriz.
* A hipérbole é o lugar xeométrico dos puntos tales que o valor absoluto da diferenza entre as súas distancias a dous puntos fixos, os focos, é igual a unha constante (positiva), que equivale á distancia entre os vértices.

## No espazo 
Hai figuras xeométricas moi complexas que poden ser descritas mediante o lugar xeométrico xerado polos ceros dunha función ou dun polinomio.
En xeral, os lugares xeométricos xerados polos ceros do conxunto de polinomios reciben o nome de variedade alxébrica, e as propiedades de ditas variedades estúdanse na xeometría alxébrica.

Por exemplo, as cuádricas están definidas como o lugar xeométrico dos ceros de polinomios cuadráticos.
Exemplos de cuádricas son a esfera, o elipsoide, o paraboloide, o hiperboloide, o cilindro ou o cono.

## Véxase tamén 
* Concepto de lugar xeométrico, en wikiEducared
Gabrielle Union

**Gabrielle Monique Union**, nada o 29 de outubro de 1972 en Omaha, Nebraska, é unha actriz e modelo estadounidense. Entre os seus papeis máis notábeis destaca como a líder das animadores rival a Kirsten Dunst no filme *Bring It On*. Tamén protagonizou xunto a Will Smith e Martin Lawrence o filme *Bad Boys II* e interpretou unha doutora na serie de televisión da CBS *City of Angels*. No ano 2003 protagonizou o filme *Deliver Us from Eva* xunto con LL Cool J.

## Filmografía 
## Véxase tamén 
### Ligazóns externas 
* Gabrielle Union en Memory Alpha (unha wiki de Star Trek)
Tania Raymonde

**Tania Raymonde**, nada nos Ánxeles (California) o 22 de marzo de 1988, é unha actriz estadounidense. O primeiro papel importante que fixo foi como Cynthia Sanders na serie de televisión *Malcolm in the Middle* entre os anos 2000 e 2003. Posteriormente, interpretou a Alexandra Rousseau na serie da ABC *Lost* dende o 2006 até o 2010.

## Filmografía 
## Véxase tamén
Segunda división española 1979/80

A tempada **1979–80** da **Segunda División de España** foi a 48ª edición deste torneo. A categoría estivo composta por 20 equipos, dos cales Real Murcia, Real Valladolid&nbsp;e CA Osasuna ascenderon a Primeira División mentres que Celta de Vigo, Deportivo da Coruña, Gimnàstic de Tarragona e Algeciras CF descenderon a Segunda División B.
## Adestradores 
### Cambios de adestradores 
## Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Goleadores 
## Véxase tamén 
### Ligazóns externas 
* Web oficial da LFP
* Web oficial da Real Federación Española
Segunda división B española 1980/81

A tempada **1980–81** da **Segunda División B** foi a cuarta edición desta competición, terceiro nivel do fútbol en España. Ascenderon a Segunda División o Celta de Vigo, Deportivo da Coruña, RCD Mallorca e Córdoba CF.

## Clasificación
### Grupo 1
### Grupo 2
## Véxase tamén
### Ligazóns externas 
* Web oficial da LFP
* Web oficial da Real Federación Española
Espazo topolóxico

miniatura|300px|Catro exemplos e dous anti-exemplos de topoloxías no conxunto de tres puntos {1,2,3}. 
O exemplo inferior esquerdo non é unha topoloxía, pois a unión {2} e {3}, igual a {2,3}, non é parte da colección.
O exemplo inferior dereito tampouco é unha topoloxía porque a intersección de {1,2} e {2,3}, igual a {2}, non é parte da colección.

Un **espazo topolóxico** é unha estrutura matemática que permite a definición formal de conceptos como converxencia, conectividade e continuidade. A rama das matemáticas que estuda os espazos topolóxicos é a topoloxía.

## Definición 
Un espazo topolóxico é un conxunto E de elementos, que xunto con T, unha colección de subconxuntos de E, chamados *abertos de E*, satisfán as seguintes propiedades:

1. O conxunto baleiro e *E* están en *T*.
:: \quad \varnothing \in T, E \in T
2. A intersección de calquera colección finita de conxuntos de *T* está tamén en *T*.
::\quad (O_1 \in T, O_2 \in T) \Rightarrow (O_1 \cap O_2 \in T)
3. A unión de toda colección de conxuntos de *T* está tamén en *T*.
::\quad (\forall i \in I, O_i \in T) \Rightarrow (\cup_{i\in I} O_i \in T)

::Esta condición tamén pode escribir:

::\quad \forall S \subset T, \cup_{O\in S} O \in T

Os conxuntos en T son os conxuntos abertos, e os seus complementos en E, son chamados conxuntos cerrados.

A colección T é chamada topoloxía en E. Os elementos de E acostúmase chamarlles puntos, aínda que poden ser calquera obxecto matemático. Un espazo topolóxico no cal os puntos son funcións denomínase espazo funcional.

Ao conxunto E denomínase substrato do espazo topolóxico.

Un **espazo topolóxico** é un par ( E, \tau)\,\! onde E\,\! é un conxunto e \tau\,\! é unha topoloxía en E\,\!.

## Exemplos 
* **Topoloxía trivial** ou **indiscreta**: é a formada por \varnothing e \quad E.
* **Topoloxía discreta**: é a formada polo conxunto das partes de \quad E.
* **Topoloxía dos complementos finitos**: é a formada por \varnothing e os conxuntos de \quad E, cuxos complementarios son finitos.
* **Topoloxía dos complementos numerables**: é a formada por \varnothing e os conxuntos de \quad E, cuxos complementarios son numerables.
* **R**, conxunto dos reais, e T, o conxunto dos intervalos abertos no sentido usual, e das reunións de intervalos abertos.
* **Recta de Sorgenfrey**, a recta real, xunto coa topoloxía do límite inferior.

## Topoloxía usual 
Dise que \mathbb{R}^nestá dotado coa topoloxía usual \tau_u se (\mathbb{R}^n,\tau_u) é o espazo topolóxico xerado polas bólas abertas en (\mathbb{R}^n,\tau), é dicir, pola unión de subconxuntos da forma B(c,r)=\{(x_1,\dots,x_n): \sum_{i=1}^n (x_i-c_i)^2, onde c=(c_1,\dots,c_n)\in\mathbb{R}^n e  r é un real positivo. Ademais, esta topoloxía coincide coa topoloxía métrica inducida en \mathbb{R}^n pola distancia usual d dada por d(x,y)=\sqrt{\sum_{i=1}^n (x_i-y_i)^2}, sendo x=(x_1,\dots,x_n) e y=(y_1,\dots,y_n) elementos de \mathbb{R}^n.
Curva

dereita|260px
Unha **curva** é unha liña continua, que cambia paulatinamente de dirección. Exemplos de curvas pechadas son a elipse ou a circunferencia, e de curvas abertas a parábola, a hipérbole ou a catenaria. A recta sería o caso límite dun círculo de raio de curvatura infinito. Todas as curvas teñen dimensión igual a 1.

## Definicións
### Curva elemental
Un conxunto \gamma  de puntos do espazo chámase **curva elemental** se é a imaxe obtida no espazo por unha aplicación continua dun segmento aberto de recta.

Sendo \gamma unha curva elemental e sendo a  o segmento aberto no que está definida a aplicación f=(f_1,f_2,f_3) que determina a curva, ao sistema de igualdades

x = f_1(t),  y= f_2(t), z= f_3(t)

chámanselle *ecuacións paramétricas* da curva \gamma.

### Curva plana 
[thumb|right|250px|Nun [sistema de coordenadas cartesianas represéntanse as curvas dalgunhas raíces, así coma das súas potencias, no [intervalo 0,1]. A diagonal, de ecuación *y* = *x*, é un eixo de simetría entre cada curva e a curva da súa inversa.]]
Unha **curva plana** é aquela que reside nun só plano e pode ser aberta ou pechada. A representación gráfica dunha función real dunha variable real é unha curva plana.

### Curva diferenciable 
Unha curva é **diferenzable** cando a función \mathbf{x}\colon [a,b] \subset \Iota \to\mathbb{R}^n é diferenciable. Se ademais a función anterior é inxectiva no intervalo (a,b)\, entón a curva admite un vector tanxente único en cada punto i é rectificable, o que significa que a súa lonxitude de arco está ben definida i é posible calcular a súa lonxitude. A curva \mathbf{x}\colon [0,\infty) \to\mathbb{R}^n :
{{ecuación|
\mathbf{x}(t) = \begin{cases}
(t,t\sin\left(\frac{1}{t}\right)) & t>0 \\
(0,0) & t = 0 \end{cases}
||left}}
é continua pero non diferenciable, polo que a súa lonxitude entre o punto (0,0) e calquera outro punto da mesma non pode calcularse.

### Curva pechada 
Unha curva diferenciable es **pechada** cando \mathbf{x}\colon [a,b] \to\mathbb{R}^n cando \mathbf{x}(a) = \mathbf{x}(b). Se ademais, a función \mathbf{x} é inxectiva no intervalo (a,b)\, entón dise que a curva é unha curva pechada simple. Unha curva pechada simple é homeomorfa ao círculo S^1, é dicir, ten a mesma topoloxía dun anel. A curva \mathbf{x}\colon [0,1] \to\mathbb{R}^n dada por:
{{ecuación|
\mathbf{x}(t) = (a\cos(2\pi t), b\sin(2\pi t))
||left}}
é unha curva diferenciable pechada, que resulta ser unha elipse de semieixos *a* e *b*.

### Curva suave 
Chámase **curva suave** á curva que non posúe puntos angulosos, coma por exemplo o círculo, a elipse ou a parábola.

Formalmente, dada unha curva **C** representada pola ecuación paramétrica:

:\begin{cases} x = f(t) \\ y = g(t) \end{cases}

nun intervalo *I* calquera, é **suave** se as súas derivadas son continuas no intervalo *I* e non son simultaneamente nulas, excepto posiblemente nos puntos terminais do intervalo.

## Notas
## Véxase tamén
Rites of Spring (álbum)

***Rites of Spring*** é o primeiro e único álbum de estudio da influente banda de post-hardcore estadounidense Rites of Spring, editado en xuño de 1985 a través do selo Dischord Records. As doce cancións foron gravadas nos Inner Ear Studios en febreiro de 1985 baixo a produción de Ian MacKaye.

O disco foi re-editado en CD e casete no ano 1987, cun tema máis gravado nas mesmas sesións, "Other Way Around", ademais de catro cancións do EP que seguiría ao álbum, *All Through a Life*, gravado en xaneiro de 1986 e editado en 1987. O recompilatorio *End of the End*, aparecido en 1991, conta coa mesma portada que *Rites of Spring*.

## Listaxe de cancións
Distrito de Tepelenë

O **Distrito de Tepelenë** (en albanés: *Rrethi i Tepelenës*) é un dos 36 distritos da Albania, localizado no sur do país, na prefectura de Gjirokastër. A súa capital é a cidade de Tepelenë. Outra importante localidade neste distrito é Memaliaj.
Distrito de Tirana

O **Distrito de Tiranë** (en albanés: *Rrethi i Tiranës*) é un dos 36 distritos da Albania localizado na prefectura de Tirana. A súa capital é a cidade de Tirana. Está no centro do país. Outras localidades importantes neste distrito son Kamzë e Vorë.
Invisible Lantern

***Invisible Lantern*** é o terceiro álbum de estudio da banda estadounidense de rock alternativo Screaming Trees, editado o 1 de xaneiro de 1988 a través do selo SST Records.

## Listaxe de cancións
Distrito de Vlorë

O **Distrito de Vlorë** (en albanés: *Rrethi i Vlorës*) é un dos 36 distritos de Albania localizado no suroeste do país, na prefectura de Vlorë. A súa capital é a cidade de Vlorë. Outras importantes localidades son Himarë e Orikum.

A súa poboación inclúe etnias non albanesas, especialmente gregos.

Vlorë é o punto de Albania máis próximo á península italiana, tendo moita sona a súa costa.
Segunda división española 1981/82

A tempada **1981–82** da **Segunda División de España** foi a 50ª edición deste torneo. A categoría estivo composta por 20 equipos, dos cales Celta de Vigo, UD Salamanca e CD Málaga ascenderon a Primeira División mentres que Burgos CF, AD Almería, Levante UD e Getafe Deportivo descenderon a Segunda División B.
## Clasificación
1 *Ao AD Almería descontáronselle 4 puntos por aliñación indebida ante Deportivo da Coruña e RCD Mallorca.*
2 *O Burgos CF foi descendido á Segunda División B por non pagar aos seus xogadores. Así, o Deportivo Alavés foi readmitido en Segunda División.*
3 *O AD Almería, Levante UD e Getafe Deportivo foron descendidos á Terceira División por non pagar aos seus xogadores.*

## Véxase tamén 
### Ligazóns externas 
* Web oficial da LFP
* Web oficial da Real Federación Española
Eduardo Padín

**Roberto Eduardo Padín Rodríguez**, nado en Tui o 13 de outubro de 1886 e finado en Vigo o 6 de xaneiro de 1979, foi un debuxante, humorista e pintor galego.

## Traxectoria 
Foi fundador do xornal *El Miñor*. Publicou o seu primeiro debuxo humorístico en 1916 na revista *Vida Gallega*, da que foi subdirector entre 1924 e 1927 e coa que colaborou ata 1935. Colaborou tamén en *Faro de Vigo*, *La Integridad*, *La Región*, *El Pueblo Gallego*, *El Ideal Gallego* e *La Semana*. Participou nalgunhas mostras.

## Véxase tamén 
### Bibliografía 
* 
### Ligazóns externas 
* Ficha no Museo do Humor de Vieiros
Distrito de Tropojë

O **Distrito de Tropojë** (en albanés: *Rrethi i Tropojës*) é un dos 36 distritos da Albania localizado na prefectura de Kukës. A súa capital é a cidade de Bajram Curri. Sitúase na fronteira con Serbia e Montenegro, ao norte do país.
Distrito de Mat

O **Distrito de Mat** (en albanés: *Rrethi i Matit*) é un dos 36 distritos da Albania localizado no centro do país, na prefectura de Dibër. A súa capital é a cidade de Burrel. Outras localidades neste distrito son Klos, Krastë e Ulzë.
Distrito de Peqin

O **Distrito de Peqin** (en albanés: *Rrethi i Peqinit*) é un dos 36 distritos da Albania localizado no centro do país, na prefectura de Elbasan. A súa capital é Peqin.

## Concellos
*Gjoçaj
*Karinë
*Pajovë
*Peqin
*Përparim
*Shezë
Distrito de Pukë

O **Distrito de Pukë** (en albanés, *Rrethi i Pukës*) é un dos 36 distritos da Albania localizado na prefectura de Shkodër. A súa capital é Pukë.
One Beat

***One Beat*** é o sexto álbum de estudio da banda estadounidense de rock alternativo Sleater-Kinney, editado o 20 de agosto do 2002 a través do selo Kill Rock Stars. Producido por John Goodmanson, o álbum gravouse entre marzo e abril do ano 2002 no Jackpot! Studio de Portland, Oregón. A disco chegou ao número 107 da lista *Billboard 200* e entrou na *Billboard Top Independent Albums* no quinto posto. *One Beat* foi recibido con moi boas críticas.

## Listaxe de cancións
Distrito de Sarandë

O **Distrito de Sarandë** (en albanés: *Rrethi i Sarandës*, en grego: *Αγιοι Σαραντα/Aghioi Saranta*) é un dos 36 distritos da Albania localizado na prefectura de Vlorë, no sur do país. A súa capital é a Sarandë.
"V" Is for Vagina

***"V" Is for Vagina*** é o álbum de estrea de Puscifer, o proxecto paralelo de Maynard James Keenan, editado o 30 de outubro do 2007. O álbum conta cun son electrónico significativamente diferente ao das outras bandas de Keenan, a progresiva Tool e a alternativa A Perfect Circle. O propio Keenan comparou o son de *"V" Is for Vagina* con "conducir no teu coche escoitando eses vellos éxitos da Motown, James Brown e cousas xeniais de R&B". *"V" is for Vagina* vendeu ao redor das 110 000 copias.

## Lanzamento 
O álbum foi precedido do sinxelo "Cuntry Boner", que non estaba incluído no mesmo, lanzado só en tendas o 2 de outubro de 2007. Unha semana despois editouse un EP de catro cancións só para iTunes titulado ''Don't Shoot the Messenger*, con cancións que antes só foran publicadas en bandas sonoras.
O 30 de outubro de 2007, un segundo sinxelo, e o primeiro sinxelo de radio real do álbum, "Queen B.", foi publicado nun reprodutor de audio flash no sitio web oficial, xunto con cancións seleccionadas de proxectos de Keenan. O 1 de outubro de 2007 o vídeo publicouse na canle de YouTube de Puscifer. No vídeo aparecen varios Maynards totalmente xerados por ordenador como peóns nunha partida de xadrez entre dúas mulleres. O álbum estreouse no número 25 da lista *Billboard 200*, vendendo unhas 27 000 copias na súa primeira semana. O 7 de outubro de 2007 "Trekka (Sean Beaven Mix)" publicouse en puscifer.com, e o 25 de outubro o álbum completo estivo dispoñible para a súa escoita.

O 17 de outubro de 2008, lanzouse en liña un vídeo musical oficial da canción *Momma Sed* a través da canle oficial de YouTube de Puscifer.[8] A edición en vinilo de "V" is for Vagina reeditouse en agosto de 2016.

O 17 de outubro de 2008 lanzouse o vídeo musical oficial da canción "Momma Sed" a través da canle oficial de YouTube de Puscifer. En 2022 lanzouse outro remix titulado *"V"* *is for Versatile''.

## Listaxe de cancións 
## Notas
Title TK

***Title TK*** é o terceiro álbum da banda estadounidense de rock alternativo The Breeders, editado o 20 de maio do 2002 a través do selo 4AD no Reino Unido e Elektra Records nos Estados Unidos. *Title TK* foi gravado por Steve Albini, quen tamén se encargara do álbum de estrea do grupo, *Pod*. *Title TK* acadou o número 130 nos Estados Unidos e o 51 no Reino Unido.

## Listaxe de cancións 
### Edición xaponesa 
A edición xaponesa contén dúas cancións extra:
Aeroporto de Málaga-Costa del Sol

O **Aeroporto de Málaga–Costa del Sol** é un aeroporto xestionado por Aena, que está localizado no sur de Andalucía, a 8&nbsp;km de Málaga. Dos tres que participaron na primeira ruta aérea (Tolosa-Barcelona-Alacant-Málaga-Casablanca), establecida en España en 1919 pola empresa francesa fundada por Pierre Latécoère, Lignes Aeriennes Latécoère, é o único que seguiu operando de forma continuada.

## Características 
Na actualidade ocupa o cuarto lugar en canto a volume de tráfico entre os aeroportos de España (terceiro da Península Ibérica) e o posto 22 na Unión Europea. En 2007 alcanzou os 13&nbsp;590&nbsp;537 pasaxeiros (10&nbsp;001&nbsp;021 en voos internacionais) e 129&nbsp;693 operacións de engalaxe e aterraxe, cifras que o sitúan como a gran porta de entrada do turismo non só para a Costa do Sol senón para toda Andalucía xa que representa en torno ao 85% de todo o tráfico internacional de toda a comunidade e sobre todo o único que pode ofrecer un amplo abanico de destinos.

No aeroporto, situado no distrito de Churriana, a 8 quilómetros do centro de Málaga e comunicado con toda a Costa do Sol, operan máis de 60 compañías aéreas que enlazan diariamente con vinte cidades españolas e máis de cen cidades de Europa (fundamentalmente con Reino Unido, centro Europa e os países nórdicos pero tamén as principais cidades de Europa do Leste: Moscova, San Petersburgo, Budapest, Sofía, Varsovia, Riga ou Bucarest), o Norte de África, Oriente Medio (Riad, Jeddah e Kuwait) e Norteamérica (Nova York, Toronto e Montreal).

## Aeroliñas e destinos
## Notas 
## Véxase tamén 
### Ligazóns externas 
* Sitio web do aeroporto en AENA.es
Quellón

**Quellón** é unha comuna da X Rexión dos Lagos de Chile, localizada no extremo sur da Illa Grande de Chiloé. É a comuna máis grande da provincia de Chiloé e a súa capital é a cidade de Quellón.

Actualmente é o principal porto da Illa de Chiloé, sendo a base da súa economía a industria salmoneira e a extracción de produtos do mar.
Á cidade de Quellón pode chegarse a través da Estrada Panamericana, que finaliza uns quilómetros despois de pasar a cidade, no balneario Punta de Lapas.

## Etimoloxía 
O seu nome podería provir da palabra mapudungun *külon*, que é o nome que recibe o arbusto chamado maqui en español. Outra posibilidade é que proceda dalgunha palabra relacionada con *kellun*, "axudar" e así, en moitas obras que recollen etimoloxías de topónimos chilenos, indícase que a tradución de Quellón sería "lugar de auxilio".

## Xeografía 
O territorio da comuna está no extremo sur da Illa Grande de Chiloé e abarca arredor dunha terceira parte da superficie insular, aínda que a poboación é escasa, pois a maior parte do terreo está cuberto de bosques moi densos e hai propiedades de gran tamaño, como o Parque Tantauco. Á parte de Quellón, onde residen a maior parte dos habitantes da comuna, atópanse os casaríos de Compu, Huildad, Chadmo, Coínco e Yaldad, como o asentamento de Inío, na desembocadura do río do mesmo nome, na costa sur da illa e sen vías de comunicación terrestre. Ademais pertencen á comuna as illas do grupo Cailín, Cailín, Coldita e Laitec; San Pedro, Guafo e as illas deshabitadas do grupo Esmeralda e do grupo Quilán.

## Historia 
A zona estivo habitada por indíxenas chonos e posteriormente por payos. A finais da época colonial, entregáronse títulos reguengos a varios caciques huilliches que habitaban a zona.

O pobo de Quellón foi fundado en 1905 pola Compañía Destilatoria Quellón, que extraía alcohol da madeira dos extensos bosques existentes na época. Durante moitos anos estivo illado do resto da illa, comunicándose só por vía marítima. Mais desde hai máis de 40 anos quedou conectado co resto de América a través da Estrada Panamericana, transformándose, precisamente, no seu punto máis austral. 
## Véxase tamén
Louredo, Louredo, Cortegada

**Louredo** é o único lugar da parroquia de Louredo no concello ourensán de Cortegada, na comarca do Ribeiro. Segundo o Instituto Galego de Estatística, en 2024 tiña 70 habitantes (36 homes e 34 mulleres).

## Topónimo 
O topónimo **Louredo** (do latín , de  máis o sufixo abundancial ) fai referencia a un lugar onde hai loureiros.

## Lugares e parroquias
### Lugares de Valongo 
### Parroquias de Cortegada
## Notas
## Véxase tamén 
### Outros artigos 
* Lugares de Cortegada
Distrito de Lushnjë

O **Distrito de Lushnje** (en albanés: *Rrethi i Lushnjës*) é un dos 36 distritos da Albania localizado na prefectura de Fier. A súa capital é a cidade de Lushnjë. Sitúase no litoral albanés do Mar Adriático.
Distrito de Gramsh

O **Distrito de Gramsh** (en albanés: *Rrethi i Gramshit*) é un dos 36 distritos da Albania localizado no centro do país, na prefectura de Elbasan. A súa capital é Gramsh.

## Concellos
*Gramsh
*Kodovjat
*Kukur
*Kushovë
*Lenie
*Pishaj
*Poroçan
*Skënderbegas
*Sult
*Tunjë
Distrito de Gjirokastër

O **Distrito de Gjirokastër** (en albanés: *Rrethi i Gjirokastrës*) é un dos 36 distritos da Albania localizado na prefectura de Gjirokastër. A súa capital é Gjirokastër. Está situado no sur do país, próximo á fronteira con Grecia. Outra cidade importante neste distrito é Libohovë.
Distrito de Fier

O **Distrito de Fier** (en albanés: *Rrethi i Fierit*) é un dos 36 distritos da Albania localizado na prefectura de Fier. A súa capital é a cidade de Fier. Sitúase no suroeste do país. Outras cidades importantes neste distrito son Patos e Roskovec.
Distrito de Dibër

O **Distrito de Dibër** (en albanés: *Rrethi i Dibrës*) é un dos 36 distritos da Albania localizado na prefectura de Dibër. A súa capital é a cidade de Peshkopi. Está situado xunto á fronteira con Macedonia do Norte.
Distrito de Devoll

O **Distrito de Devoll** (en albanés, *Rrethi i Devollit*) é un dos 36 distritos da Albania localizado na prefectura de Korçë. A súa capital é Bilisht. Sitúase na fronteira con Grecia.

O distrito está dividido nos seguintes municipios:
* Bilisht
* Hoçisht
* Miras
* Progër
* Qendër Bilisht

## Notas
Distrito de Elbasan

O **Distrito de Elbasan** (en albanés: *Rrethi i Elbasanit*) é un dos 36 distritos da Albania, localizado no centro do país, na prefectura de Elbasan. A súa capital é a cidade de Elbasan. Outras cidades importantes do distrito son Cërrik e Kërrabë.

## Municipios
*Belsh
*Bradashesh
*Cërrik
*Elbasan
*Fierzë
*Funarë
*Gjergjan
*Gjinar
*Gostimë
*Gracen
*Grekan
*Kajan
*Klos
*Labinot-Fushë
*Labinot-Mal
*Mollas
*Papër
*Rrasë
*Shalës
*Shirgjan
*Shushicë
*Tregan
*Zavalinë
Distrito de Delvinë

O **Distrito de Delvinë** (en albanés: *Rrethi i Delvinës*) é un dos 36 distritos da Albania localizado no sur do país, na prefectura de Vlorë. A súa capital é Delvinë.

O distrito está dividido nos seguintes municipios:
* Delvinë
* Finiq
* Mesopotam
* Vergo

## Notas
Distrito de Kavajë

O **Distrito de Kavajë** (en albanés: *Rrethi i Kavajës*) é un dos 36 distritos da Albania localizado na prefectura de Tirana. A súa capital é a cidade de Kavajë. Fica na costa albanesa do Mar Adriático.

## Municipios 
O distrito de Kavajë está dividido nos seguintes concellos:
Cambio de agullas

300px|miniatura|Desvío manual.
Un **cambio de agullas** ou **desvío** é un aparato de vía que permite aos trens cambiar dunha vía a outra.

Pode ser dereito ou esquerdo, segundo sexa a súa localización en relación a un observador situado entre as agullas do cambio e mirando cara ao cruzamento. Componse dunhas agullas (raís móbiles) que se apoian na súa respectiva contraagulla (raíl fixo) e que están unidas ao raíl mediante unha soldadura, deixando unha parte do patín suprimido para permitir a flexibilidade necesaria para moverse e axustar ou desacoplar a punta da agulla sobre a contraagulla. Á súa vez, a cabeza da agulla está mecanizada para permitir o adecuado axuste.

Ficheiro:Railroad switch animation.gif|Animación que mostra o funcionamento dun desvío sen corazón móbil
Distrito de Kolonjë

O **Distrito de Kolonjë** (en albanés: *Rrethi i Kolonjës*) é un dos 36 distritos da Albania localizado no suroeste do país, na prefectura de Korçë. A súa capital é Ersekë. Limita polo norte co Distrito de Korçë, polo leste e sueste con Grecia, e co Distrito de Përmet polo suroeste e oeste.

A súa poboación inclúe comunidades gregas e valaquias.

## Municipios 
O distrito de Kolonjë está dividido nos seguintes municipios:
Distrito de Korçë

O **Distrito de Korçë** (en albanés: *Rrethi i Korçës*) é un dos 36 distritos da Albania localizado na |prefectura de Korçë. A súa capital é a cidade de Korçë.

A súa poboación inclúe significativas comunidades gregas e arromanesas. 

Limita co Distrito de Pogradec e Macedonia do Norte polo norte; con Grecia polo leste; co Distrito de Devoll polo sueste; co Distrito de Kolonjë e co Distrito de Përmet polo suroeste; e cos distritos de Gramsh e Skrapar polo oeste. Outra cidade de importancia no distrito é Maliq.

## Municipios 
O distrito de Korçë está dividido nos seguintes concellos:
Distrito de Krujë

O **Distrito de Krujë** (en albanés: *Rrethi i Krujës*) é un dos 36 distritos da Albania localizado na prefectura de Durrës. A súa capital é a cidade de Krujë. Está no centro de Albania tendo, a norte, o distrito de Kurbin; a leste, o distrito de Mat; a sueste e sur, o distrito de Tirana; e, a oeste, o distrito de Durrës. Outras localidades importantes neste distrito son Fushë-Krujë, Mamurras e Milot.

## Municipios 
O distrito de Krujë está dividido nos seguintes concellos:
Distrito de Malësi e Madhe

O **Distrito de Malësi e Madhe** (en albanés: *Rrethi i Malësisë së Madhe*) é un dos 36 distritos da Albania localizado na prefectura de Shkodër. A súa capital é Koplik. Sitúase no norte de Albania, facendo fronteira con Serbia e Montenegro.
Distrito de Kukës

O **Distrito de Kukës** (en albanés: *Rrethi i Kukësit*) é un dos 36 distritos da Albania localizado na prefectura de Kukës. A súa capital é Kukës. Sitúase no nordeste do país.

## Municipios 
O distrito de Kukës divídese nos seguintes municipios:
Distrito de Bulqizë

O **Distrito de Bulqizë** (en albanés, *Rrethi i Bulqizës*) é un dos 36 distritos da Albania localizado na prefectura de Dibër. A súa capital é a cidade de Bulqizë. Sitúase no leste da Albania, xunto á fronteira coa República da Macedonia.
Cantón ferroviario

Un **cantón** é un tramo de vía férrea no que normalmente non pode haber máis dun tren, para así evitar unha colisión entre dous deles.

## Funcionamento 
A vía divídese en diversos tramos, cada un dos cales chamamos cantón:

Ficheiro:Blocking sketch - 1.jpg

Cando desde unha estación se expide un tren, este sae á vía e ocupa o primeiro cantón. Cando o cantón está ocupado, ningún outro tren pode entrar nel. Ademais do propio cantón ocupado, poden bloquearse outros cantóns cuxa utilización interfira coa do ocupado, como os que se atopan diante do tren:

Ficheiro:Blocking sketch - 2.jpg

Conforme o tren avanza, vai deixando cantóns libres tras de si. Os cantóns liberados poden ser inmediatamente ocupados por outro tren, de tal xeito que a distancia mínima entre dous trens é dun cantón:

Ficheiro:Blocking sketch - 3.jpg

## Anotación dun cantón 
A anotación dun cantón depende do sistema de bloqueo:

### Cantón entre estacións 
En bloqueos como o *Bloqueo Telefónico* ou o *Bloqueo Eléctrico Manual*, a indicación ao maquinista de se o seguinte cantón está libre ou ocupado dáse nas estacións. Deste xeito un cantón ten que ocupar toda a vía entre unha estación e a colateral, xa que non hai modo de comprobar en que punto intermedio atópase un tren:

Ficheiro:Blocking sketch - 5.jpg

A ocupación do cantón considérase cando un tren foi expedido desde unha estación e non chegou completo á seguinte.

### Cantón entre sinais 
En bloqueos por sinais, como o *Bloqueo Automático*, son os sinais os encargados de mostrar ao maquinista a situación dos cantóns que ten por diante, polo que un cantón é o tramo que se atopa entre dous sinais consecutivos de bloqueo:

Ficheiro:Blocking sketch - 6.jpg

miniatura|Sinal de fin de cantón no sistema TVM.
A ocupación do cantón establécese automaticamente mediante diversos métodos, como facer circular corrente eléctrica polos carrís que as rodas curtocircuítan ao unir eléctricamente ambos os carrís, ou dispor un contador de eixos. A distancia entre sinais establécese segundo as necesidades da liña, xa que a mínima distancia entre dous trens é a dun cantón, polo que cantóns máis curtos permiten unha circulación máis fluída. Por iso en ferrocarrís metropolitanos adoitan ser de pouca distancia (ata centenares de metros) e en ferrocarrís de moi pouco tráfico moita distancia (ata decenas de quilómetros). Algúns sistemas utilizan un cantón de distancia fixa, como o TVM que utiliza cantóns fixos de 1.500 metros.

### Cantón móbil 
O cantón móbil é un sistema que se emprega para aumentar a axilidade en liñas de moita frecuencia. O cantón non está definido entre dous puntos, senón que é unha distancia determinada detrás de cada tren que se move con el, calculada no momento por algún sistema electrónico ou informático. Esta distancia pode ser reducida ata a distancia de seguridade de freado, o que permite aos trens circular entre si o máis cerca posible.

## Notas 
*Regulamento Xeral de Circulación  de Adif
Condado de Dibër

O **Condado de Dibër** (en lingua albanesa *Qarku i Dibrës*) é un condado da Albania. A súa capital é a cidade de Peshkopi.
No 2010 tiña unha poboación estimada de 140.002 habitantes.

## Distritos e municipalidades
Dibër está divido administrativamente en tres distritos, que á súa vez se subdividen en 35 municipalidades, sendo 4 municipios *bashkia*, indicados con (*) na lista de abaixo, e 31 comunas (*komuna*):

### Bulqizë 
### Dibër 
### Mat 
## Notas
## Véxase tamén
* Páxina web do condado de Dibër
Condado de Vlorë

O **Condado de Vlorë** (en lingua albanesa *Qarku i Vlorës*) é un condado da Albania. A súa capital é a cidade de Vlorë.
Cunha área de 2.706&nbsp;km2 tiña unha poboación estimada de 211.773 habitantes no 2010.
## Distritos 
* Vlorë
* Sarandë
* Delvinë

## Notas
## Véxase tamén
### Ligazón externa
* Páxina web do Condado de Vlorë